สรุปภาวะตลาดต่างประเทศ
สรุปภาวะตลาดต่างประเทศประจำวันที่ 14 ส.ค. 2561
15 ส.ค. 2561

ดัชนีดาวโจนส์ตลาดหุ้นนิวยอร์กปิดดีดตัวขึ้นเมื่อคืนนี้ (14 ส.ค.) โดยได้แรงหนุนจากการฟื้นตัวของค่าเงินลีราของตุรกี และผลประกอบการที่แข็งแกร่งเกินคาดของบริษัทจดทะเบียนรายใหญ่ของสหรัฐ ขณะเดียวกันนักลงทุนจับตาข้อมูลเศรษฐกิจที่สำคัญของสหรัฐในสัปดาห์นี้ ซึ่งรวมถึงยอดค้าปลีก และการผลิตภาคอุตสาหกรรม
ดัชนีเฉลี่ยอุตสหกรรมดาวโจนส์ปิดที่ 25,299.92 จุด พุ่งขึ้น 112.22 จุด หรือ +0.45% ดัชนี Nasdaq ปิดที่ 7,870.89 จุด เพิ่มขึ้น 51.19 จุด หรือ +0.65% และดัชนี S&amp;P500 ปิดที่ 2,839.96 จุด เพิ่มขึ้น 18.03 จุด หรือ +0.64%
 
ตลาดหุ้นยุโรปปิดขยับขึ้นเล็กน้อยเมื่อคืนนี้ (14 ส.ค.) ขณะที่นักลงทุนระมัดระวังการซื้อขายและจับตาสถานการณ์ค่าเงินลีราของตุรกีอย่างใกล้ชิด
ดัชนี Stoxx Europe 600 ปิดขยับขึ้น 0.01% แตะที่ 384.92 จุด
ดัชนี DAX ตลาดหุ้นเยอรมันปิดที่ 12,358.87 จุด เพิ่มขึ้น 0.13 จุด หรือ +0.00% ขณะที่ดัชนี CAC-40 ตลาดหุ้นฝรั่งเศสปิดที่ 5,403.41 จุด ลดลง 8.91 จุด หรือ -0.16% และดัชนี FTSE 100 ตลาดหุ้นลอนดอนปิดที่ 7,611.64 จุด ลดลง 30.81 จุด หรือ -0.40%
 
ตลาดหุ้นลอนดอนปิดในแดนลบเมื่อคืนนี้ (14 ส.ค.) โดยได้รับแรงกดดันจากการร่วงลงของหุ้นกลุ่มเหมืองแร่ ขณะที่นักลงทุนระมัดระวังการซื้อขายและจับตาสถานการณ์ค่าเงินลีราของตุรกีอย่างใกล้ชิด
ดัชนี FTSE 100 ตลาดหุ้นลอนดอนปิดที่ 7,611.64 จุด ลดลง 30.81 จุด หรือ -0.40%
 
สัญญาทองคำตลาดนิวยอร์กปิดดีดตัวขึ้นเมื่อคืนนี้ (14 ส.ค.) เนื่องจากนักลงทุนเข้าช้อนซื้อเก็งกำไร หลังจากสัญญาทองคำร่วงลงอย่างหนักถึง 1.65% เมื่อวันจันทร์ที่ผ่านมา
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 1.8 ดอลลาร์ หรือ 0.15% ปิดที่ 1,200.70 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 7.1 เซนต์ หรือ 0.47% ปิดที่ 17.053 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 2.20 ดอลลาร์ หรือ 0.28% ปิดที่ 801.70 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 9.10 ดอลลาร์ หรือ 1% ปิดที่ 890.00 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดปรับตัวลงเมื่อคืนนี้ (14 ส.ค.) โดยได้รับแรงกดดันจากการแข็งค่าของสกุลเงินดอลลาร์ นอกจากนี้ นักลงทุนยังระมัดระวังการซื้อขายก่อนที่สำนักงานสารสนเทศด้านการพลังงานของรัฐบาลสหรัฐ (EIA) จะเปิดเผยตัวเลขสต็อกน้ำมันดิบประจำสัปดาห์ในวันนี้
สัญญาน้ำมันดิบ WTI ส่งมอบเดือนก.ย. ลดลง 16 เซนต์ หรือ 0.2% ปิดที่ 67.04 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ลดลง 15 เซนต์ หรือ 0.2% ปิดที่ 72.46 ดอลลาร์/บาร์เรล
 
ดอลลาร์แข็งค่าขึ้นเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (14 ส.ค.) ขณะที่นักลงทุนยังคงจับตาสถานการณ์ค่าเงินลีราของตุรกีอย่างใกล้ชิด ส่วนค่าเงินยูโรยังคงอ่อนแรงลงอย่างต่อเนื่อง จากความวิตกกังวลที่ว่าวิกฤตค่าเงินลีราของตุรกีจะส่งผลกระทบต่อภาคธนาคารของยุโรป
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1338 ดอลลาร์ จากระดับ 1.1392 ดอลลาร์ ขณะที่เงินปอนด์อ่อนค่าลงสู่ระดับ 1.2711 ดอลลาร์ จากระดับ 1.2751 ดอลลาร์ และดอลลาร์ออสเตรเลียอ่อนค่าลงสู่ระดับ 0.7234 ดอลลาร์สหรัฐ จากระดับ 0.7260 ดอลลาร์สหรัฐ
ดอลลาร์แข็งค่าเมื่อเทียบกับเงินเยน ที่ระดับ 111.20 เยน จากระดับ 110.67 เยน และแข็งค่าเมื่อเทียบกับฟรังก์สวิส ที่ระดับ 0.9945 ฟรังก์ จากระดับ 0.9936 ฟรังก์